CELEX: 62016TN0734
Language: hu
Date: 2016-10-19 00:00:00
Title: T-734/16. sz. ügy: 2016. október 19-én benyújtott kereset – Argyraki kontra Bizottság

12.12.2016   
            
            
               HU
            
            
               Az Európai Unió Hivatalos Lapja
            
            
               C 462/36
            
         2016. október 19-én benyújtott kereset – Argyraki kontra Bizottság
   (T-734/16. sz. ügy)
   (2016/C 462/47)
   Az eljárás nyelve: francia
   
      Felek
   
   
      Felperes: Vassilia Argyraki (Brüsszel, Belgium) (képviselő: S. Pappas ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Egyéni Jogokat Kezelő és Elszámoló Hivatal (PMO) 2016. január 29-i határozatát;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               A felperes által kisegítő alkalmazottként teljesített második időszakkal kapcsolatos első jogalap, amely szerint a megtámadott határozat nem létező jogalapon alapul, mivel sem a 2004. április 7-i 229/04. sz. bizottsági következtetés, sem az Európai Unió személyzeti szabályzata VIII. melléklete 4. cikkének (1) bekezdése, sem az ítélkezési gyakorlat nem írja elő az intézményváltással kapcsolatos feltételt. Következésképpen a megtámadott jogi aktusnak ez a része jogellenes, és meg kell semmisíteni.
            
         
               2.
            
            
               A felperes által kisegítő alkalmazottként teljesített első időszakkal kapcsolatos második jogalap, amely szerint a megtámadott határozatban alkalmazott és a 229/04. sz. következtetésben előírt feltétel, azaz a több mint egy éven keresztüli folyamatos szolgálat eltér a személyzeti szabályzat VIII. melléklete 4. cikkének – az ítélkezési gyakorlatban értelmezett – (1) bekezdésétől. Következésképpen a megtámadott jogi aktusnak ez a része jogellenes, és meg kell semmisíteni.